Val McDermid

Val McDermid (s. 1955) on skotlantilainen rikoskirjailija. McDermid on kirjoittanut useita romaaneja ja romaanisarjoja, kuten Lidsay Gordon -sarjan, Kate Brannigan -sarjan ja Tony Hill/Carol Jordan -sarjan. Näistä viimeksi mainittu on muokattu Murha mielessä -televisiosarjaksi. == Elämä == Val McDermid kasvoi Skotlannin itärannikolla sijaitsevassa Kirkcaldyn pikkukaupungissa. Peruskoulutuksen jälkeen hän jatkoi opintojaan Oxfordin yliopiston St Hilda's Collegessa pääaineenaan englannin kieli. McDermid oli tällöin 17-vuotias ja siten yksi nuorimmista ensimmäisen vuoden opiskelijoista laitoksen historiassa. Hän oli myös ensimmäinen skotlantilaisesta valtion koulusta yliopistoon tullut opiskelija . McDermid valmistui Oxfordista vuonna 1975. McDermid halusi kirjailijaksi lapsesta asti, kun hän ensimmäisen kerran tajusi oikeiden ihmisten kirjoittaneen kaikki hänen kirjastossa näkemänsä kirjat. Hänen ympäristönsä mielestä pelkällä kirjoittamisella ei kuitenkaan eläisi, vaan hänellä tulisi olla oikea ammatti. McDermid ryhtyi toimittajaksi, sillä hän oli varma, että tavallinen päivätyö ei olisi sopinut hänelle. Seuraavina vuosina hän työskenteli useiden lehtien toimituksissa. Ensimmäisen romaaninsa McDermid sai valmiiksi 21-vuotiaana. Hänen omien sanojensa mukaan parasta romaanissa oli se, että se valmistui. Kaikki Lontoon kustantajat kieltäytyivät sen julkaisemisesta. Eräs McDermidin näyttelijäystävä totesi romaanin sopivan näytelmäksi, ja 23-vuotiaana McDermid olikin näytelmäkirjoittaja. McDermidin agentti antoi hänelle kuitenkin potkut, ja McDermid vaihtoi näytelmät rikoskirjallisuuteen. Hän oli lukijana kiinnostunut rikoskirjallisuudesta ja huomannut, että Yhdysvalloissa naisdekkaristien määrä oli kasvussa. McDermid päätti kokeilla samaa Britanniassa. McDermidin ensimmäinen dekkari, Report for Murder, julkaistiin vuonna 1987. McDermid lopetti päivätyönsä kokonaan 1991 ja saa nykyään elantonsa kirjailijana. McDermid kirjoittaa varsinaisen romaanikirjoittamisensa ohella satunnaisia dekkariarvosteluja useaankin lehteen sekä esiintyy säännöllisesti kahdella BBC:n radiokanavalla. McDermid on julkisesti lesbo, ja hänellä on ex-vaimonsa kanssa yhden lapsen yhteishuoltajuus. == Bibliografia == === Suomennetut === Kate Brannigan -sarja * Sammunut syke (Dead Beat, 1992). Suomentanut Kaarina Ripatti, 1998. ISBN 951-1-14751-X. * Takaisku (Kick Back, 1993). Suomentanut Anja Meripirtti, 1999. ISBN 951-1-15435-4. Hill/Jordan -sarja * Piinapenkki (The Mermaids Singing, 1995). Suomentanut Ilkka Terho, 2001. ISBN 951-1-17065-1. * Kahlekuningas (The Wire in the Blood, 1997). Suomentanut Ilkka Terho, 2002. ISBN 951-1-17077-5. * Viimeinen kiusaus (The Last Temptation, 2002). Suomentanut Ilkka Terho, 2005. ISBN 951-1-18668-X. Allie Burns -sarja * 1979 (1979). Suomentanut Marja Luoma, 2023. ISBN 978-951-1-46395-5. * 1989 (1989). Suomentanut Juha Ahokas, 2025. ISBN 978-951-1-466606-2. === Suomentamattomat === Lindsay Gordon -sarja * Report for Murder (1987). * Common Murder (1989). * Final Edition (1991). * Union Jack (1993). * Booked for Murder (1996). * Hostage to Murder (2003). Kate Brannigan -sarja * Crack Down (1994). * Clean Break (1995). * Blue Genes (1996). * Star Struck (1997). Hill/Jordan -sarja * The Torment of Others (2004). * Beneath the Bleeding (2007). * The Fever of the Bone (julkaistaan vuonna 2009). Itsenäiset teokset * A Suitable Job for a Woman (1994). Naisdekkaristien haastattelujen pohjalta koottu ei-fiktiivinen teos. * Writing on the Wall and Other Stories (1997). Novellikokoelma. * A Place of Execution (1998). * Killing the Shadows (2000). * The Distant Echo (2003). (Menneisyyden kaiku, Valittujen Palojen kirjavaliot 2005 ISBN 951-584-645-5) * Stranded (2005). Novellikokoelma. * The Grave Tattoo (2006). * Cleanskin (2006). * A Darker Domain (2008). == Tunnustukset == * Crime Writers' Association, Kultainen tikari -palkinto teoksesta The Mermaids Singing (1995). * Grand Prix des Romans d'Adventure -palkinto teoksesta Star Struck (1998). * New York Times, A Place of Execution vuoden merkittävin kirja (2000). * Barry-palkinto teoksesta A Place of Execution (2000). * Macavity -palkinto teoksesta A Place of Execution (2001). * Los Angeles Timesin kirjapalkinto sarjassa Mysteeri/Trilleri teoksesta A Place of Execution (2001). * Dilys-palkinto teoksesta A Place of Execution (2001). * Anthony-palkinto teoksesta A Place of Execution (2001). * Spoken Word Publishing Association -palkinto teoksesta The Distant Echo (2004). * Sherlock -palkinto teoksesta The Distant Echo (2004). * Scotland Magazinen Icons of Scotland -tunnustus (2004). * GLBTQ Saints and Sinners Hall of Fame (2004). * Barry-palkinto teoksesta The Distant Echo (2004). * Theakston's Old Peculiar Crime Novel -palkinto teoksesta The Torment of Others (2006). * Portico-palkinto teoksesta The Grave Tattoo (2006). * Stonewallin Vuoden kirjailija -palkinto teoksesta Beneath the Bleeding (2007). * Alice B -palkinto (2008). == Lähteet == == Aiheesta muualla == * Val McDermidin kotisivu (englanniksi) * Val McDermid British Councilissa (englanniksi) * MdDermidin haastattelu maaliskuulta 2000 Helsingin Sanomissa (suomeksi) * The Guardianin haastattelu elokuulta 2007 (englanniksi) * Haastattelu syyskuulta 2008 The Scotsman -lehdessä (englanniksi) * Helsingin Sanomien arvostelu teoksesta Piinapenkki * McDermidin artikkeli brittiläisdekkaristi Ruth Rendellistä (englanniksi) * Mäkelä, Janne: Monta rautaa tulessa. Ruumiin kulttuuri 6/1994. * Raitio, Risto: Valilla on väliä. Ruumiin kulttuuri 3/2000. Luokka:Rikoskirjailijat Luokka:Skotlantilaiset kirjailijat Luokka:Vuonna 1955 syntyneet Luokka:Elävät henkilöt